تورکیه جمهوریتی جمهوررئیسی رجب طیب ایردوغان, تلفن آرقه لی, انگلستان باش وزیری بوریس جانسون بیلن گپله شدی.
جمهوررئیسلیک ارتباط لر ریاستی تامانیدن بیریلگن بیانات گه کوره, تورکیه بیلن انگلستان اورته سیده گی مناسبت لر دن تشقری, شرقی اورته ییر دینگیزی ده گی ینگیلیک لر و ارمنستان نینگ آذربایجان گه قره تیلگن هجوم لری سببلی باشله گن بحران و منطقه مقیاسیده گی ینگیلیک لر توغریسیده بحث ایتیلگن.
تورکیه بیلن انگلستان اورته سیده گی تجارت و سرمایه گذارلیک میزانی نینگ آرتیریلیشی و 20 میلیارد دالرلیک تجارت حجمی هدفی گه نایل بولیش بوییچه قرارلی لیک بیلدیرگن ایردوغان بیلن جانسون, جدی بیر ظرفیت نینگ موجود بولگن ایککی اولکه اورته سیده گی مدافعه ساحه سی بوییچه مناسبت لرنینگ چقورلشتیریلیشی توغریسیده اوز ارا کیلیشیب آلدی.
جمهوررئیس ایردوغان, انگلستان نینگ شرقی اورته ییر دینگیزی مسئله سی بوییچه موازنه لی و طرفسیز بیر سیاست آلیب باریشی نینگ, مذاکره و همکارلیک بوییچه سعی و حرکت لر نی قوللب- قوتله شی نینگ اورتاق منفعت لر گه اویغون ایکن لیگی نی معلوم قیلدی.
ارمنستان نینگ آذربایجان گه قره تیلگن هجوم لری نتیجه سیده باشله گن اوروش لر باره سیده هم بحث ایتگن جمهوررئیس ایردوغان, منطقه ده تینچ لیک و برقرارلیک نینگ اورنه تیلیشی اوچون ارمنستان نینگ اشغال ایتگن یوقاری قاره باغ و تیگره گی ده گی منطقه لرنی ترک ایتیشی کیره ک ایکن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
